ai4bharat/Pralekha huggingface dataset:
مالیاتی کمیشن
15ویں مالی کمیشن کی ریزرو بینک آف انڈیا کے ساتھ میٹنگ
نئی دہلی 8؍ مئی ۔چیئرمین جناب این کے سنگھ کی سربراہی میں 15ویں مالی کمیشن نے آج ممبئی میں ریزرو بینک آف انڈیا کے گورنر اور ڈپٹی گورنر کے ہمراہ ایک تفصیلی ملاقات کی۔
اس میٹنگ میں آر بی آئی کے گورنر جناب شکتی کانت داس نے کلیدی اہمیت کے معاملات اٹھائے اور مالی کمیشن کے چیئرمین جناب این کے سنگھ کے ساتھ ان پر تفصیلی گفت و شنید کی۔ ان معاملات میں درج ذیل معاملات شامل ہیں:
- متعلقہ ریاستی حکومتوں کے لئے ریاستی مالی کمیشنوں کے قیام کی ضرورت۔
- سرکاری شعبے کی قرض  کی ضرورتیں۔
- مالی کمیشن کا تسلسل-یہ محسوس کیا جا رہا ہے کہ اس کی ضرورت ریاستوں کی سرمائے کی ضرورت کے نظام کے نظریئےسےزیادہ ضرورت ہے۔ خصوصی طور پر مالی کمیشن کے ششماہی مڈ-ٹرم جائزے کی غیر موجودگی میں، جیسا کہ پہلے ممکن ہوتا تھا کہ پلاننگ کمیشن کی جانب سے ایوارڈ ممکن تھے۔
- ایکسپنڈیچر کوڈ دینے کی ضرورت، خصوصی طور پر یہ ایکسپنڈیچر کو ڈ مختلف ریاستوں میں مختلف ہیں۔
- شرح نمو اور افراط زر میں ریاستوں کا رول، اسی طرح ایز آف ڈوئنگ بزنس  میں ریاستوں کا کردار؍رول۔
- ریزرو بینک آف انڈیا  نے 20-2019 ریاستی حکومت مالیات ؍ مالی اخراجات پر مالی کمیشن کے لئے ایک تفصیلی پریزینٹیشن تیار کی ہے۔
اس پریزنٹیشن کے کلیدی نکات اس طرح ہیں:
- معیشت میں ریاستوں کی اہمیت میں اضافہ ہوا ہے، کیونکہ سرکاری اخراجات کے کمپوزیشن میں بدلاؤ آیا ہے۔
- 20-2019 میں ریاستوں کے تخمینہ خسارے میں کمی آئی ہے۔ تاہم آر ای اور اصل  مالی مارکسمین شپ کی عکاسی کرتی ہے) واضح طور پر تجاؤز کر گئے ہیں۔
- خصوصی عوامل مالی خسارے؍ کمیوں کو چلاتے ہیں: ان عوامل میں 19-2018 آر ای میں فارم لون  میں رعایت ؍ چھوٹ انکم سپورٹ اسکیمیں اور ماضی میں اودے  شامل ہیں۔
- غیر معمولی قرض: محصول رسیدوں کے فیصد کی شکل میں سودکی ادائیگی میں ماڈریشن کے باوجود جی ڈی پی کی فیصد کی شکل میں بقایا قرضہ جات۔آر بی آئی نے ریاستی حکومتوں کے بازاری لین دین سے متعلق مسائل اور چیلنجوں پر ایک اور پریزنٹیشن تیار کیا ہے۔ اس پریزنٹیشن میں جن اہم معاملوں پر روشنی ڈالی گئی ہے، وہ درج ذیل دیئے گئے ہیں:
- ریاستی حکومتوں کے بازاروں سے لین دین کے اوریئنٹیشن میں اضافہ ہوا ہے۔
- سکنڈری مارکیٹ لکویڈیٹی میں بہتری- دوبارہ جاری کرنا، غیر معیاری طور پر جاری کرنا، سرمایہ کاری بنیاد میں اضافہ  کرنا۔
- غیر تناسب خطرات- اے ڈی ایم کی درجہ بندی، ایس ڈی ایل کی ریٹنگ، ایس ڈی ایل کی ویلیو ایشن یعنی تجزیہ اور سرمایہ کاری بیس کو چوڑا کرنا۔
- سی ایف ایف ؍ جی آر ایف کے کورپس کو مستحکم کرنا، کورپس میں اضافے کے لئے مراعات یا حوصلہ افزائی تمام ریاستوں کے ذریعہ دین داریوں ؍ گارنٹی کا 5 فیصد اشاریہ ہدف۔
- نقد مینجمنٹ- ریاستوں کو اپنی نقد پیشگی صلاحیتوں کو بہتر بنانا، ریاستوں کو کم مدتی لین دین پر غورکرنے کی درخواست۔
- ڈسکلوزر- اعلیٰ فریکوئنسی ڈیٹا کا ڈسکلوزر، بجٹ پیش کرنا اور مالی ڈیٹا جاری کرنا۔ یہ ہو سکتا ہے:  ایک عام فورمیٹ میں اور  تنگ ٹائم فریم کے اندر۔
- اچانک ذمہ داریاں- بھروسے مند ڈیٹا کی کمی ہے۔ اس لئے ایف آر بی ایم کے تحت ڈیٹا کمپائل کرنے اور رپورٹنگ میں معیارات طے کرنے کی ضرورت ہے اور گارنٹیاں جاری کرنے میں یکساں چھت؍ یکساں ضوابط پر وزور دینا۔
- دو روزہ ممبئی کے اس دورے کے دوران، مالی کمیشن بینکوں، مالی اداروں اور ماہرین معاشیات سے ملاقات کرنے کا منصوبہ ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ش ت ۔ ن ا۔
U-2070
(Visitor Counter : 78
بندرگاہوں، جہاز رانی اور آبی راستوں کی وزارت
نقل وحمل کی موٹر گاڑیوں اورمسافروں کو لانے اور لے جانے کی چھوٹی کشتیوں کی خدمات شروع کرنے سے متعلق رہنما خطوط کا مسودہ
بندرگاہوں، جہاز رانی اور آبی گزرگاہوں کی وزارت نقل وحمل کی موٹر گاڑیوں اور مسافروں کو لانے اور لے جانے والی چھوٹی کشتیوں کی خدمات کو فروغ دے رہی ہے۔ اس طرح کی پانی پر مبنی نقل و حمل کی خدمات لاجسٹک اخراجات کو کم کرنے، سفر کے وقت کو کم کرنے، سڑک/ریلوے پر ٹریفک کی بھیڑ کو کم کرنے، شور کی آلودگی کو کم کرنے اور متعدد قابل عمل راستوں پر ساحلی جہاز رانی کے فروغ کے لیے ایک مؤثر اقدام ہے۔ ہندوستان کے ساحل کے ساتھ نقل وحمل کی موٹر گاڑیوں اور مسافروں کو لانے اور لے جانے والی چھوٹی کشتیوں کی خدمات کو شروع کرنے سے متعلق رہنما خطوط کا مقصد فیری خدمات کی ترقی اور آپریشنز کو ہم آہنگ اور ہموار کرنے کے ساتھ ساتھ غیر ضروری تاخیر، اختلاف رائے کو ختم کرکے کاروبار کرنے میں آسانی کو فروغ دینا اور کسٹمر انٹرفیس پر ڈیجیٹل اقدامات کا تعارف کرانا ہے۔۔
فیری سروس کے بے پناہ امکانات اور الگ الگ فوائد کے پیش نظر، وزارت 45 منصوبوں کی مالی معاونت کر رہی ہے جس کی کل پروجیکٹ لاگت 1900 کروڑ روپے ہے۔ ساگرمالا کے دائرہ کار کے تحت ، وزارت نے گجرات میں گھوگھا - ہزیرہ اور مہاراشٹر میں ممبئی - منڈوا کے درمیان نقل وحمل کی موٹر گاڑیوں اور مسافروں کو لانے اور لے جانے کی خدمات شروع کی ہے۔ ان خدمات نے 7 لاکھ سے زیادہ مسافروں اور 1.5 لاکھ گاڑیوں کی آمدورفت کی ہے، جو صاف ماحول اور عوامی بہبود میں اپنا تعاون کر رہے ہیں۔ امکانات کو مدنظر رکھتے ہوئے، گجرات میں پیپاواو اور ملدوارکا اور مہاراشٹر میں گھوڈبندر، ویلدور، وسائی، کاشد، ریواس، منوری اور جے این پورٹ وغیرہ پر اضافی پروجیکٹوں کی منصوبہ بندی کی گئی ہے۔ مندرجہ بالا کے علاوہ، وزارت آندھرا پردیش میں 4 پروجیکٹوں، اڈیشہ میں 2 پروجیکٹ اور تمل ناڈو اور گوا میں ایک ایک پروجیکٹ کی حمایت کر رہی ہے۔
یہ معلومات بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے راجیہ سبھا میں ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-8156
(Visitor Counter : 69
وزارت دفاع
وزیر دفاع جناب راج ناتھ سنگھ نے چین کے وزیر دفاع کی درخواست پر ان سے ماسکو میں ایس سی او میٹنگ کے دوران ملاقات کی
نئی دہلی، 5 /ستمبر 2020 ۔ وزیر دفاع جناب راج ناتھ سنگھ نے 4 ستمبر کو ماسکو میں شنگھائی کوآپریشن آرگنائزیشن  کی میٹنگ کے دوران چین کے اسٹیٹ کاؤنسلر اور وزیر دفاع جنرل ویئی فینگھے سے ملاقات کی۔ دونوں وزراء نے بھارت – چین کے سرحدی علاقوں میں پیش آئے واقعات اور بھارت – چین تعلقات کے بارے میں بھی واضح اور گہرا تبادلہ خیال کیا۔
وزیر دفاع نے واضح طور پر انھیں گزشتہ چند مہینوں کے دوران بھارت – چین کے سرحدی علاقوں کے مغربی سیکٹر میں گلوان وادی سمیت لائن آف ایکچول کنٹرول  پر پیش آئے واقعات کے بارے میں بھارت کے موقف سے واقف کرایا۔ انھوں نے زور دے کر کہا کہ بڑی تعداد میں چینی ٹکڑیوں کا جماوڑہ، ان کا جارحانہ برتاؤ سمیت چینی ٹکڑیوں کی کارروائیاں اور یکطرفہ طریقے سے موجودہ صورت حال کو بدلنے کی کوششیں دوفریقی معاہدوں کی خلاف ورزی ہے اور دونوں فریقوں کے خصوصی نمائندوں کے درمیان متفقہ سمجھوتوں کے مطابق نہیں ہے۔ وزیر دفاع نے واضح طور پر کہا کہ بھارتی ٹکڑیوں نے ہمیشہ سرحدی بندوبست کے معاملے میں انتہائی ذمے دارانہ نقطہ نظر اختیار کیا ہے، تاہم بھارت کے اقتدار اعلیٰ اور علاقائی سالمیت کے تحفظ کے ہمارے عزم مصمم کے تعلق سے کوئی شبہ نہیں ہونا چاہئے۔
چین کے اسٹیٹ کاؤنسلر اور وزیر دفاع نے کہا کہ دونوں ہی فریقوں کو ایمانداری سے وزیر اعظم جناب نریندر مودی اور چینی صدر شی جن پنگ کے درمیان ہوئے اتفاق کو نافذ کرنا چاہئے، بات چیت اور صلاح و مشورہ کے ذریعے مسائل کا حل کرتے رہنا چاہئے، متعدد دو فریقی معاہدوں پر سختی سے عمل درآمد کرنا چاہئے، اگلی صف کی ٹکڑیوں کے ریگولیشن کو مضبوط کرنا چاہئے اور ایسی کوئی اکسانے والی کارروائی نہیں کرنی چاہئے جس سے صورت حال کشیدہ ہوجائے۔ دونوں ہی فریقوں کو بھارت اور چین کے تعلقات کی جامع صورت حال پر توجہ مرکوز کرنی چاہئے اور جہاں تک ممکن ہو بھارت اور چین کے سرحدی علاقوں میں امن و استحکام برقرار رکھنا چاہئے۔ چین کے وزیر دفاع نے مشورہ دیا کہ دونوں ہی فریقوں کو دونوں وزراء کے درمیان ہوئی بات چیت سمیت سبھی سطحوں پر گفتگو کا سلسلہ برقرار رکھنا چاہئے۔
وزیر دفاع نے کہا کہ دونوں ہی فریقوں کو لیڈروں کے اتفاق سے رہنما ہدایات حاصل کرنی چاہئے کہ بھارت اور چین کے سرحدی علاقوں میں امن برقرار رکھنا ہمارے دو فریقی تعلقات کے لئے ضروری ہے اور دونوں فریقوں کو اختلافات کو تنازع کی شکل اختیار کرنے کی اجازت نہیں دینی چاہئے۔ اسی تناظر میں دونوں فریقوں کو بات چیت کے ذریعے پرامن طریقے سے سرحدی علاقوں میں موجودہ صورت حال اور زیر التوا مسائل کا حل نکالنا چاہئے۔ چین کے وزیر دفاع نے کہا کہ چینی فریق بھی مسائل کا پرامن حل چاہتا ہے۔ وزیر دفاع نے مشورہ دیا کہ یہ اہم ہے اس لئے چینی فریق کو بھارتی فریق کے ساتھ مل کر سرحدی علاقوں میں امن و ہم آہنگی برقرار رکھنے پر دو فریقی معاہدوں اور پروٹوکول کے مطابق پان گونگ جھیل سمیت سبھی متنازع علاقوں سے جتنا جلد ممکن ہو پوری طرح سے فوج ہٹادینی چاہئے۔ حقیقی لائن آف کنٹرول کا سختی سے عمل درآمد اور احترام کرنا چاہئے اور یکطرفہ طریقے سے موجودہ صورت حال میں تبدیلی لانے کی کوشش نہیں کرنی چاہئے۔
انھوں نے یہ بھی کہا کہ موجودہ صورت حال کا بندوبست ذمہ داری کے ساتھ کیا جانا چاہئے اور کسی بھی فریق کو ایسی کوئی کارروائی نہیں کرنی چاہئے جس سے صورت حال پیچیدہ ہوجائے یا سرحدی علاقوں میں کشیدگی بڑھ جائے۔ وزیر دفاع نے کہا کہ دونوں ہی فریقوں کو جلد از جلد ایل اے سی پر افواج کے پوری طرح پیچھے ہٹنے اور کشیدگی ختم کرنے نیز امن و ہم آہنگی کی مکمل بحالی کو یقینی بنانے کے لئے سفارتی اور فوجی ذرائع سمیت اپنی بات چیت جاری رکھنی چاہئے۔
وزیراعظم کا دفتر
وزیرا عظم نے ڈاکٹر فارو ق عبداللہ کی کووڈ-19 سے جلد صحت یابی کیلئے نیک خواہشات کا اظہار کیا
وزیر اعظم جناب نریندر مودی نے ڈاکٹر فاروق عبداللہ جی کی کووڈ-19 سے جلد صحت یابی کے لئے نیک خواہشات کا اظہار کیا ہے۔
ایک ٹوئیٹ میں وزیر اعظم نے کہا‘‘ڈاکٹر عبداللہ جی کی اچھی صحت اور بیماری سے تیز ترصحت یابی کیلئے دعا گو ہوں۔
آپ کے اور آپ کے تمام خاندان کی صحت کیلئے بھی دعا کرتا ہوں@ عبداللہ ۔’’
وزارت خزانہ
اترپردیش میں مختلف مقامات پر، محکمہ آمدنی ٹیکس کی تلاشی کی کارروائیاں
نئی دہلی،20؍نومبر: محکمہ آمدنی ٹیکس نے ،شمالی ہندوستان میں مویشیوں کے چارے کے ایک سرکردہ پروڈیوسر کے کیس کے سلسلے میں 18 نومبر 2020 کو تلاشی اور جائزے کے اقدام کی ایک کارروائی شروع کی۔ تلاش اور جائزے کے اقدامات، کانپور ، گوکھپور، نوئیڈا، دہلی اور لدھیانہ میں 16 مقامات پر کئے جارہے ہیں۔
گروپ کے خلاف، جو بڑے الزامات ہیں، ان کے مطابق گروپ نے دہلی میں قائم چند شیل کمپنیوں سے غیر اصلی نیز غیر محفوظ قرضوں کی شکل میں 100 کروڑ روپے سے زیادہ کی رہائشی اینٹریز حاصل کی، غیر معمولی مختلف اشیاء کے بڑے قرض خواہ رہے، مجموعی منافع کی تلفی کی اور یہ بھی کہ ایک متعلقہ گروپ چٹ فنڈ کمپنی نے، نامعلوم ذرائع سے کروڑ وں روپے کے غیر محفوظ قرضے وصول کئے تھے۔
تلاشی کی کارروائیوں کے دوران یہ پایا گیا کہ وہ شیل کمپنیاں جن سے قرضے لئے گئے تھے، صرف کاغذات پر ہی وجود میں ہیں اور ان کا نہ کوئی اصلی کاروبار ہے اور نہ ہی قرضہ جاتی کوئی حیثیت۔ ان شیل کمپنیوں کے ڈائریکٹر صاحبان ڈمی ہیں، ٹیکس ریٹرن نہ بھرنے والے اور کسی بھی کام کے افراد نہیں ہیں۔ ان کمپنیوں کے ڈائریکٹروں میں سے ایک کی شناخت ٹیکسی ڈرائیور کے طور پر ہوئی، جس کے 11 بینک اکاؤنٹ ہیں، جن میں بڑے پیمانے پر فنڈس کا لین دین ہوا نظر آتا ہے۔ لہذا یہ سمجھا گیا کہ ان کمپنیوں سے آنے والے غیر محفوظ قرضوں کی شکل میں 121 کروڑ روپے سے زیادہ کی لین دین کے اندراج بوگس ہیں اور در اصل وہ گروپ کی کالی آمدنی کی نمائندگی کرتی ہیں۔
تلاشی کے دوران مزید پایا گیا کہ ان شیل کمپنیوں میں سے ایک گروپ کے متعلقہ چٹ فنڈ میں ایک چٹ ممبر ہے، جو کہ چٹ فنڈ قانون 1982 کی گنجائشوں کی خلاف ورزی ہے۔
تلاشی میں سامنے آیا ہے کہ گروپ کے سرکردہ افراد کی رہائشوں کی تعمیر میں بڑے پیمانے پر کالا دھن لگایا گیا ہے۔ اس کی تصدیق کی جارہی ہے اور انہیں اندازہ قدر کے لئے بھیجا جائے گا۔
اب تک 52 لاکھ روپے مالیت کا سونا اور ہیرے کے زیو رات ضبط کئے جاچکے ہیں۔ باقی ماندہ زیورات حاصل کرنے کے ذرائع کی تصدیق کی جارہی ہے۔ مجموعی طور پر ایک کروڑ 30 لاکھ روپے نقد پائے گئے ہیں اور اس کے حصول کے ذریعے کی بھی تصدیق کی جارہی ہے۔ مجموعی طور پر 7 لاکر پائے گئے ہیں، جنہیں ابھی تلاش کرنا باقی ہے۔
مزید تحقیقات جاری ہیں۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-7400
(Visitor Counter : 59
وزارت دفاع
44افراد گھاٹ کوپر ممبئی میں واقع قرنطائن کیمپ سے رخصت ہو کر واپس گھر لوٹے
نئی دہلی، 13اپریل2020،بھارتی بحریہ کی جانب سے گھاٹ کوپر، ممبئی میں مٹیریئل آرگنائزیشن کے تحت قرنطائن سہولت فراہم کی گئی تھی اور اس مرکز نے بڑی خاموشی اور کامیابی کے ساتھ 24 خواتین سمیت 44 افراد کو قرنطائن کیا تھا یعنی یہ افراد ایران سے انخلا کے بعد لائے گئے تھے۔تمام تر 44افراد نے 13مارچ 2020 سے 30دنوں تک یہاں قرنطائن سہولت کا فائدہ اٹھایا اور 28مارچ کو کووڈ 19 کے سلسلے میں نگیٹیو ٹیسٹنگ کے بعد یہ سلسلہ مکمل ہوا۔
بحریہ کی ایک وقف طبی ٹیم نے انخلا کے ذریعے بیرون ملک سے لائے گئے ان افراد کی صحت کی لگاتار نگرانی کی۔ طبی ٹیم کی مدد نیم طبی عملہ اور دیگر عملہ کر رہا تھا تاکہ وہاں موجود افراد کیلئے صفائی ستھرائی کی سہولت فراہم ہو سکے اور ان کی عام فلاح و بہبود کو بھی یقینی بنایا جا سکے۔ ان افراد کیلئے جو کھانا تیار کیا جا رہا تھا، اس کے عمل میں تمام تر ضروری تقاضوں کا لحاظ رکھا جاتا تھا اور سخت نگرانی میں کھانا تیا ر کیا جاتا تھا۔
قرنطائن سہولت کے تحت یہاں رکھے گئے افراد کو مصروف رکھنے اور انہیں آرام فراہم کرنے کا بھی خیال رکھا گیا تھا، جس میں کتب خانے کی فراہمی، اندرون خانہ کھیل کود، چھوٹا سا جمنازیئم اور محدود کرکٹ کھیلنے کی سہولت بھی شامل تھی۔
چونکہ ملک گیر پیمانے پر لاک ڈاؤن نافذ تھااور یہاں رسدات بہت محدود مقدار میں تھیں، لہذا اضافی چنوتیاں کھڑی ہو گئیں۔ تاہم اختراع اور عزم کے ذریعے ان کا حل نکالا گیا۔ اس کے علاوہ انخلا کے ذریعے لائے گئے افراد کے قیام کی مدت کو بڑھا دیا گیا ، کیونکہ لداخ اور سرینگر میں واقع اپنے گھروں تک جانے کیلئے ان کے پاس وسائل نہیں تھے۔ اس کے نتیجے میں ایسے انتظامات کئے گئے کہ انہیں 12اپریل کو سی 130طیارے کے ذریعے یعنی بھارتی فضائیہ کا استعمال کر کےان تمام افراد کو سرینگر پہنچایا جائے۔ واپسی کے سفر کیلئے روانہ ہوتے وقت ہر فرد کو پیک کیا گیا کھانا، ناشتہ اور ہاتھ سے سلے ہوئے دو ماسک این ڈبلیو ڈبلیو اے گھاٹ کوپر کی جانب سے فراہم کرائے گئے۔
بھارتی بحریہ نے کووڈ انیس کیخلاف نبردآزمائی کی قومی کوششوں میں تعاون دینے کا عہد کر رکھا ہے اور بھارت کے شہریوں کو نیز شہری انتظامیہ کو ہر ممکن طریقے سے امداد بہم پہنچانے کیلئے ہمہ وقت کمر بستہ ہے۔
۔۔۔۔۔۔۔۔۔۔۔
U-1666
(
نوجوانوں کے امور اور کھیل کود کی وزارت
کے آئی وائی جی 2022 میں کھلاڑیوں کے تجربے کو بڑھانے کے لیے خصوصی ایپ لانچ کی گئی؛ میڈل کی تعداد، اوقات، مقامات ماؤس کی ایک کلک پر دستیاب؛ ایتھلیٹ کے سوالات کو حل کرنے کے لیے چیٹ بوٹ سیٹ کا قیام
نوجوانوں کے امور اور کھیلوں کی وزارت نے کھیلو انڈیا یوتھ گیمز 2022 کے لیے ایک خصوصی موبائل ایپلیکیشن شروع کی ہے تاکہ اس بات کو یقینی بنایا جا سکے کہ حصہ لینے والے کھلاڑیوں، کوچوں، معاون عملہ، کھلاڑیوں کے والدین اور کھیلوں میں حصہ لینے والی تمام ریاستوں کےافسران کو ایک بٹن کی کلک پر کھیلوں کے بارے میں تمام معلومات تک رسائی حاصل ہو۔ یہ پہلا موقع ہے جب کھیلو انڈیا یوتھ گیمز کے لیے ایک ڈیڈیکیٹڈ ایپ شروع کی گئی ہے۔
ایپ میں ایتھلیٹ کا ایک ڈیڈیکیٹڈ لاگ اِن ہے اور گیمز میں رجسٹریشن کے وقت سے ہی، گیمز تک ایتھلیٹ کی مدد کرتی ہے۔ ایپ ایتھلیٹ کو گیمز شروع ہونے سے پہلے یہ پتہ لگانے کا موقع فراہم کرتی ہے کہ آیا اس کی تصدیق شدہ دستاویزات اپ لوڈ ہو گئی ہیں۔ اس سے ایتھلیٹس کے رجسٹریشن کے عمل میں زیادہ شفافیت کو یقینی بنایا جاسکے گا۔
جیسے ہی وہ کھیلوں کے لیے رجسٹر ہوتا/ہوتی ہے اور مدھیہ پردیش میں کھیلوں کے مقامات پر پہنچتا ہے، ایتھلیٹ اپنی کھیلوں کی کٹس جاری ہونے کی صورتحال ، جس ہوٹل میں کھلاڑی کو قیام کرنا ہے، کھلاڑیوں کے لئے کھیل کے مقام سے آمدورفت کا منصوبہ نیز کھلاڑیوں کے پاس رابطہ کے لئے اہم نمبر ہوں گے جس سے وہ ایمرجنسی کے وقت رابطہ کر سکتے ہیں۔ مزید برآں، اس بات کو یقینی بنانے کے لیے کہ کھلاڑیوں کو گیمز کے دوران ان کی جانب سے اٹھائے گئے سوالات کے فوری جوابات ملیں، ایک واٹس ایپ چیٹ بوٹ بھی بنایا گیا ہے۔
کھیلوں کے شائقین کے لیے، یہ ایپ میچ کے شیڈول، تمغوں کی تعداد، کھیلوں کے مقامات کا پتہ اور فوٹو گیلری تک رسائی فراہم کرتی ہے۔
یہ ایپ اینڈرائیڈ اور ایپّل دونوں فونز کے لیے دستیاب ہے اور اسے مفت ڈاؤن لوڈ کیا جا سکتا ہے۔
ایپ ڈاؤن لوڈ لنکس:
پلے اسٹور :
https://play.google.com/store/apps/details?id=com.sportsauthorityofindia.kheloindiagames
ایپ اسٹور :
https://apps.apple.com/in/app/khelo-india-games/id1665110083
واٹس ایپ چیٹ بوٹ:
https://wa.me/919667303515?text=Hi%21
وزارت ماہی پروری، مویشی پروری و ڈیری
ملک میں ایوین انفلوئنزا کی صورتحال
نئی دہلی 8 جنوری 2021:ہریانہ کے پنچکلا ضلع کے دوپولٹری فارموں کے مرغ مرغیوں کے نمونوں کی ICAR-NIHSADسے برڈ فلو کی پازیٹیو رپورٹ آنے کے بعد اور گجرات کے جونا گڑھ ضلع میں مقام بدلنے والے پرندوں، راجستھان کے سوائی مادھوپور ،پالی،جیسلمیر اور موہر ضلعوں میں کوّؤں میں یہ پائے جانے کے بعد محکمے نے متاثرہ ریاستوں کو یہ ہدایت دی ہے کہ وہ برڈ فلو سے متعلق ایکشن پلان کے مطابق بیماری کی روک تھام کریں ۔ اب تک 6 ریاستوں سے اس بیماری کی مصدقہ اطلاعات ملی ہیں۔ پتہ چلا ہے کہ کیرلا کے دونوں ضلعوں میں مرغ مرغیوں کو ٹھکانے لگانے کا عمل مکمل ہوگیا ہے۔ جراثیم سے پاک کرنے کی کارروائی جاری ہے۔
جو ریاستیں ابھی تک برڈ فلو سے متاثر نہیں ہیں ان سے درخواست کی گئی ہے کہ وہ پرندوں میں غیر معمولی اموات پر نظر رکھیں اور اس کی فوراً اطلاع دیں تاکہ ضروری اقدامات تیزی سے کئے جاسکیں۔
مرکزی ٹیمیں کیرلا، ہریانہ اور ہماچل پردیش کے متاثرہ علاقوں میں تعینات کی گئی ہیں جو وبائی پہلوؤں پر چھان بین کریں گی۔
دہلی کے ہست سال گاؤں کے ڈی ڈی اے پارک میں بھی سولہ پرندوں کی غیر معمولی اموات کی اطلاع ملی ہے۔ قومی راجدھانی خطے NCT کے مویشی پروری محکمے نے مبینہ طور سے احتیاطی اقدامات کئے ہیں اور نمونوں کو ICAR-NIHSADبھیجا ہے اور جانچ کی رپورٹ کا انتظار کیا جارہا ہے۔
پولٹری کسانوں اور عام لوگوں میں اس بیماری کے بارے میں بیداری پھیلانا انتہائی اہم ہے۔ AHD کے سکریٹری کی جانب سے وزارت صحت کو مکتوب بھیجا گیا ہے تاکہ انڈے اور چکن کھانے والوں میں اعتماد بحال کیا جاسکے۔ وزارت صحت کی طرف سے اس سلسلے میں ایڈوائزری جاری کرنے کی درخواست کی گئی ہے تاکہ افواہوں کی وجہ سے صارفین کا کھویا اعتماد پھر سے حاصل کیا جاسکے۔ اس کے علاوہ ریاستوں سے کہا گیا ہے کہ وہ پولٹری یا پولٹری اشیاء کے محفوظ ہونے کے بارے میں بیداری پیدا کریں جو اُبال کر یا پکا کر کھانے کے لائق ہیں۔ یہ بیداری پیدا کرنے کے لئے مرکز مطلوبہ تعاون رہے گا۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیرٹیکہ کاری مہم کے تحت اب تک 56.06کروڑٹیکے لگائے جاچکے ہیں ۔
گزشتہ 24 گھنٹوں میں بھارت میں 35 ہزار 178 نئے معاملات درج ہوئے ہیں۔
مجموعی معاملات میں ایکٹیوکیسز کی شرح 1.14فیصد ہے ، جو مارچ 2020 سے اب تک کی سب سے کم شرح ہے ۔
اس وقت ہندوستان میں فعال معاملات کی مجموعی تعداد 3,67,415ہے ۔یہ 148 دنوں میں سب سے کم شرح ہے۔
سردست صحت یابی کی شرح 97.52فیصد ہے ، جو مارچ 2020کے بعد سب سے زیادہ ہے ۔
ملک بھرمیں ابھی تک کل 3,14,85,923لوگ شفایاب ہوئے ہیں ۔
گذشتہ 24گھنٹے کے دوران 37,169 افرادصحت یاب ہوئے ۔
ہفتہ وار پوزیٹیوویٹی کی شرح 1.95فیصد ہے ،جو گذشتہ 54دنوں میں 3فیصد سے کم ہے ۔
یومیہ پوزیٹیوٹی شرح 1.96فیصد ہے جوگذشتہ 23دنوں میں 3فیصد سے کم ہے ۔
جانچ کی صلاحیت میں خاطرخواہ اضافہ کیاگیا اورکل 49.84کروڑنمونوں کی جانچ کی گئی ۔
وزارت خزانہ
انکم ٹیکس محکمہ نے پونے میں تلاشی کی کارروائی انجام دی
نئی دہلی22،فروری2021
انکم ٹیکس محکمہ نے پورے مہاراشٹر میں 34 مختلف مقامات پر پونے کے سنگم نیر میں مقیم ایک گروپ کے خلاف 17 فروری 2021 کو تلاشی اور ضبط کی کارروائی انجام دی۔ اس گروپ کے اہم کاروبار میں تمباکو اور متعلقہ مصنوعات کی پیکجنگ اور اس کی فروخت ، بجلی کی پیداوار اور تقسیم، ایف ایم سی جی کی فروخت اور زمین جائیداد وگھروں میں کام آنے والے سازوسامان کی تجارت شامل ہے۔
تلاشی کی کارروائی کے دوران ہاتھ کی تحریر کردہ اور کمپیوٹر پر پڑے ہوئے ایکسیل شیٹس سے معلوم ہوا کہ تمباکو کی فروخت سے متعلق 243 کروڑ روپے کی رقم کے غیر ریکارڈ شدہ نقد فروخت کا لین دین ہوا ہے۔اس کے علاوہ تمباکو مصنوعات میں کچھ ڈیلروں کے خلاف کارروائی سے ان کے ذریعے کی گئی مزید غیر ریکارڈ شدہ فروخت کا پتہ چلا ہے جو لگ بھگ 40 کروڑ روپے کی مالیت کی ہے۔
یہ گروپ ریل اسٹیٹ یعنی زمین جائیداد سے متعلق لین دین میں رجسٹریشن کی قیمت سے زیادہ کی نقدی کی ادائیگی اور اس کی وصولی بھی کرتا رہا ہے۔ اس سلسلے میں 18 کروڑ روپے کی مالیت کے لین دین کے ثبوت کا پتہ چلا ہے۔ انکم ٹیکس قانون 1961 کی دفعہ 50 سی کی خلاف ورزی سے متعلق معاملات کا بھی پتہ چلا ہے جس کی مالیت 23 کروڑ روپے ہے۔
تلاشی کی کارروائی کے دوران اس بات کا پتہ چلاکہ زمین جائیداد کے فروخت کے غیر ریکارڈ والے لین دین پر منافع جائیداد کی مالیت کا اندازہ لگانے والوں کے ذریعے وصول کیاگیا، جس کی مالیت 9 کروڑ روپے ہے۔ ایک کروڑ روپے کی بغیر حساب کتاب کی نقدی بھی ضبط کی گئی۔ اب تک کل 335 کروڑ روپے مالیت کی ایسی آمدنی کا پتہ چلا ہے جس کا انکشاف نہیں کیاگیا تھا۔
...............................................................
ش ح، ح ا، ع ر
U-1832
(Visitor Counter : 89
عملے، عوامی شکایات اور پنشن کی وزارت
صدر جمہوریہ ہند کے سیکریٹری کے طور پر سنجے کوٹھاری کی مدت میں توسیع کو کابینہ کمیٹی کی منظوری
نئی دلّی، 24 جولائی/ کابینہ کی تقرر کمیٹی نے صدر جمہوریہ ہند، کے سیکریٹری کے طور پر جناب سنجے کوٹھاری، آئی اے ایس،  کی مدت کار میں توسیع کو، کو۔ ٹرمینس یا حکم ثانی تک کے لئے ،جو بھی پہلے واقع ہو، اپنی منظوری دے دی ہے۔
۔۔۔۔۔۔
U.3403
(Visitor Counter : 32
وزیراعظم کا دفتر
وزیر اعظم کل وارانسی، کانپور اور غازی آباد جائیں گے
وارانسی میں کاشی وشوناتھ ٹیمپل کوریڈور کا سنگ بنیاد رکھیں گے
لکھنؤ میٹرو ریل پروجیکٹ کا افتتاح کیا جائے گا
پنکی پاور پلانٹ کی نقاب کشائی کریں گے اور وزیر اعظم کانپور میں آگرہ میٹرو ریل پروجیکٹ کا سنگ بنیاد رکھیں گے
ہنڈن ایئرپورٹ سول ٹرمنل کا سنگ بنیاد رکھیں گے اور غازی آباد میں دہلی-غازی آباد-میرٹھ آر آر ٹی ایس کا سنگ بنیاد رکھیں گے
نئی دہلی،07 مارچ2019؍وزیر اعظم جناب نریندر مودی 8مارچ 2019ء یعنی کل اترپردیش میں وارانسی ، کانپور اور غازی آباد کا دورہ کریں گے۔ وہ ریاست کے لئے کثیر مقصدی ترقیاتی پروجیکٹوں کا آغاز کریں گے۔
وارانسی میں
وزیر اعظم وارانسی میں کاشی وشوناتھ مندر جائیں گے۔ وہ کاشی وشوناتھ مندر ایپروچ روڈ، خوبصورتی اور پروجیکٹ کے استحکام کا سنگ بنیاد رکھیں گے۔ بعد میں وزیر اعظم پروجیکٹ سائٹ کا معائنہ کریں گے۔
وزیر اعظم وارانسی میں دین دیال ہست کلا سنکُل میں نیشنل ویمن لائبلی ہُڈ میٹ 2019ء میں شرکت کریں گے۔ جناب مودی 5خواتین کے سیلف ہیلپ گروپوں کو ستائشی لیٹر پیش کریں گے۔ خواتین سیلف ہیلپ گروپوں کی ممبر بھی وزیر اعظم کے ساتھ اپنے تجربات سے آگاہ کریں گی۔
وزیر اعظم فیض حاصل کرنے والوں کو الیکٹرک چاک، شمسی چرخہ اور ہنی وارپ اور چیک تقسیم کریں گے۔بھارت کے ویر فنڈ میں تعاون دینے کے لئے وزیر اعظم کو ایک چیک دین دیال انتودیہ یوجنا کے ذریعے پیش کیا جائے گا۔وزیراعظم ایک جلسے سے بھی خطاب کریں گے۔
کانپور میں
وزیر اعظم پنکی پاور پلانٹ کی نقاب کشائی کریں گے۔ وزیر اعظم لکھنؤ میٹرو ریل پروجیکٹ کا افتتاح کریں گے۔ وہ ویڈیو لنک کے ذریعے لکھنؤ کے چودھری چرن سنگھ ایئرپورٹ اسٹیشن سے میٹرو ریل کو ہری جھنڈی دکھا کر روانہ کریں گے۔ وزیر اعظم آگرہ میٹرو ریل پروجیکٹ کا بھی سنگ بنیاد رکھیں گے۔ جناب مودی پی ایم اے وائی کے مستفدین کو کنجیاں پیش کریں گے۔
بعد میں وزیر اعظم اس موقع پر ایک جلسے سے بھی خطاب کریں گے۔
غازی آباد میں
وزیر اعظم دلشاد گارڈن-شہید استھل سیکشن آف میٹرو کا افتتاح کریں گے۔ وہ شہید استھل میٹرو اسٹیشن سے میٹرو ریل کو ہری جھنڈی دکھاکر روانہ کریں۔ یہ ایلیویٹڈمیٹرو کوریڈور سیکشن 8 اسٹیشن پر مشتمل ہوگا۔
وزیر اعظم ہنڈن ایئرپورٹ سول ٹرمنل غازی آباد میں ہنڈن ائیرپورٹ سول ٹرمنل کا افتتاح کریں گے۔ مغربی اترپردیش اور این سی آر خطے کے مسافروں کو ہنڈن میں اس نئے سول ایئرپورٹ ٹرمنل سے گھریلو پروازوں کے شروع ہونے سے فائدہ ہوگا۔
وزیر اعظم دہلی-غازی آباد-میرٹھ آر آر ٹی ایس کا سنگ بنیاد رکھیں گے۔ یہ پہلا تیز رفتار اور ہائی فریکوئنسی ریل پر مبنی ریجنل ریپڈ ٹرانسٹ سسٹم ہوگا۔ یہ علاقائی ٹرانسپورٹ سہولت کو زیادہ بہتر بنائے گا اور اس سے روزگار کے زیادہ مواقع پیدا ہوں گے۔
وزیر اعظم غازی آباد میں تعلیم، مکان ، پینے کے پانی، صفائی ستھرائی ، پانی کے نکاسی کی بندوبست کے لئے بہت سے ترقیاتی پروجیکٹوں کی بھی نقاب کشائی کریں گے۔ وہ مختلف اسکیموں کے مستفدین کو سرٹیفکیٹ بھی تقسیم کریں گے۔
بعد وہ ایک جلسے سے بھی خطاب کریں گے۔
م ن۔ح ا۔ن ع
U: 1482
(Visitor Counter : 89
جدید اور قابل تجدید توانائی کی وزارت
آئی آر ای ڈی اے نے 13 ویں اسٹیک ہولڈرز انٹرایکشن میٹ کا انعقاد کیا
سی ایم ڈی نے مسابقتی شرحوں پر قرضے فراہم کرنے کے لیے آئی آر ای ڈی اے کے عزم پر زور دیا
اسٹیک ہولڈرز نے آئی آر ای ڈی اے کی تیز رفتار مالیاتی رپورٹنگ اور مسابقتی شرح سود کی تعریف کی
ہندوستانی قابل تجدید توانائی ترقی کی ایجنسی  نے آج اپنی 13ویں اسٹیک ہولڈرز کی انٹرایکشن میٹنگ کا انعقاد کیا، جس میں نئے اقدامات، مستقبل کے منصوبوں، اور معزز کاروباری شراکت داروں سے رائے لینے پر بحث ومباحثہ کی حوصلہ افزائی کی گئی۔ جناب پردیپ کمار داس، سی ایم ڈی، آئی آر ای ڈی اے نے اس میٹنگ کی صدارت کی، جو ایک ورچوئل پلیٹ فارم کے ذریعہ منعقد ہوئی، جس میں وسیع پیمانے پر شرکت کی سہولت فراہم کی گئی۔
آئی آر ای ڈی اے کے تاریخی مالیاتی نتائج، حالیہ کامیابیوں، قابل تجدید توانائی کے شعبے کی ترقی کے لیے کیے گئے اہم اقدامات، اور پچھلی بات چیت کے اجلاسوں کے دوران موصول ہونے والی تجاویز کے موثر نفاذ پر روشنی ڈالتے ہوئے ایک جامع پرزنٹیشن پیش کی گئی۔ آر ای سیکٹر کی ترقی کے لیے حکومت ہند کی طرف سےمتعین کردہ حوصلہ مند اہداف کے ساتھ ہم آہنگ مستقبل کے منصوبوں پر بھی زور دیا گیا۔ اس کے بعد، ایک انٹرایکٹو سیشن کا انعقاد کیا گیا، جس نے اسٹیک ہولڈرز کو براہ راست سی ایم ڈی اور ٹیم آئی آر ای ڈی اے کے ساتھ مصروف ہونے کے قابل بنایا۔
اپنے افتتاحی کلمات میں، سی ایم ڈی، آئی آر ای ڈی اے نے ریزرو بینک آف انڈیا کی طرف سے حالیہ ریپو ریٹ میں اضافے کے باوجود، مسابقتی شرحوں پر قرضے فراہم کر کے قرض لینے والوں کی مدد کرنے کے لیے تنظیم کے غیر متزلزل عزم کو اجاگر کیا۔ انہوں نے آئی سی آراے کی طرف سے آئی آر ای ڈی اے کی کریڈٹ ریٹنگ اپ گریڈیشن پر مزید روشنی ڈالی، اس کی درجہ بندی کو ’اےاے+‘ سے بڑھا کر ’اےاےاے‘  کوبرھایا گیااور’انفراسٹرکچرفائنانس کمپنی ‘ اسٹیٹس آربی آئی کی طرف سے آئی آر ای ڈی اے کو عطا کیا گیا۔ یہ اپ گریڈ آئی آر ای ڈی اے کو کم شرح سود پر فنڈز محفوظ کرنے کی پوزیشن میں رکھتا ہے، جس کے نتیجے میں لاگت کی بچت براہ راست قرض لینے والوں تک پہنچ جاتی ہے۔
جناب داس نے تمام اسٹیک ہولڈرز پر زور دیا کہ وہ پچھلی بات چیت کی میٹنگوں سے موصول ہونے والی انمول شراکت کو تسلیم کرتے ہوئے اپنی قیمتی آراء فراہم کرتے رہیں۔ ان انپٹس نے ’’کاروبار کرنے میں آسانی‘‘ کو بڑھانے، ڈیجیٹل پلیٹ فارمز کے ذریعہ عمل کو ہموار کرنے، اور قرض کی منظوری، دستاویزات، اور ادائیگی کے چکروں کو کم کرنے میں اہم کردار ادا کیا ہے۔
اسٹیک ہولڈرز نے ا یس ای بی آئی کی مقرر کردہ 60 دن کی ڈیڈلائن کو پیچھے چھوڑتے ہوئے 25 دن کے وقت کے اندر اپنے سالانہ آڈٹ شدہ مالیاتی نتائج شائع کرنے کے لیے پہلی پبلک سیکٹر انڈر ٹیکنگ  بننے کی غیر معمولی کامیابی پر آئی آر بی ڈی اے کی ستائش کی۔ انہوں نے اسٹیک ہولڈرز کی ضروریات اور خواہشات کو مدنظر رکھتے ہوئے مسابقتی شرح سود اوردست گیری فراہم کرنے کے لیے آئی آر بی ڈی اے کے عزم کو بھی تسلیم کیا۔
مجموعی طور پر، اسٹیک ہولڈرز کی میٹنگ کامیاب رہی، اور اس نے ملک میں قابل تجدید توانائی کی ترقی کو فروغ دینے کے لیے آئی آر ای ڈی اے کے عزم کو ظاہر کیا۔ آئی آر ای ڈی اے سب کے لیے ایک پائیدار مستقبل کو یقینی بنانے کے لیے اپنے کاروباری شراکت داروں کے ساتھ کام جاری رکھے گا۔